ליגת ארץ ישראל בכדורגל

ליגת ארץ ישראל הייתה ליגת כדורגל הבכירה בתקופת המנדט הבריטי בארץ ישראל, שהתקיימה בשנים 1928 – 1948. היא אורגנה על ידי ההתאחדות לכדורגל בארץ ישראל ולכן היא נחשבת לגלגול המקורי של ליגת העל הישראלית המודרנית, שקיימת מאז קום המדינה ב-1948. הליגה המשנית אז הייתה ליגה ב'.

ארגון והיסטוריה
כטורניר שאורגן על ידי ההתאחדות לכדורגל בארץ ישראל, לימים ההתאחדות לכדורגל בישראל, הוא נחשב כקודמו של ליגת העל המודרנית. בשל סכסוכים אלימים ביישוב, העונות לא היו עקביות ובכמה עונות לא נערכה אליפות ארצית כלל. כך למשל, הליגה הושעתה לשתי עונות לאחר 1947 בסיום המנדט הבריטי על המדינה במאי 1948, כשעצמאותה של מדינת ישראל במקביל, והמלחמה שלאחר מכן בין ישראל למדינות ערב לא אפשרו קיום משחקים באופן סדיר. הליגה הוחלפה רשמית בשנת 1949 על ידי הליגה הישראלית החדשה, ליגה א'.

המועדון הראשון שזכה באליפות הליגה היה מועדון המשטרה הבריטית שזכה גם בגביע באותה עונה. נוסף לזכיית מועדון המשטרה הבריטית, שאירח את משחקיו בירושלים, רק מועדונים מתל אביב זכו באליפות בתקופת המנדט. מכבי והפועל תל אביב זכו בחמש אליפויות כל אחת.

עונות
עונההזוכה באליפותהערות1928מכבי חשמונאים ירושלים (1)The Israeli Football Association1928 הייתה שנת קבלת ההתאחדות הארץ ישראלית לפיפ"א, ובהודעת הקבלה נכתב כי מכבי חשמונאי זכתה באליפות הליגה. הודעה זו ידועה כשגויה לחלוטין, כיוון שעונת המשחקים הראשונה בליגה הארץ ישראלית נערכה בפועל רק בתחילת שנות ה-30 של המאה ה-20.
לא ידוע בוודאות מה מקורה של טעות זו, ועיתונאי הספורט אלישע שוחט משער בספרו "100 שנות כדורגל בישראל" כי הרישום נעשה לצורכי יחסי ציבור בפיפ"א. בעקבות פרשה זו הקבוצה רשומה עד היום כ"זוכה" הרשמית בליגה של שנת 1928, שלמעשה לא התקיימה מעולם.1929/1930הופסקההליגה שיועדה להיות העונה הראשונה של כדורגל מאורגן בישראל, הופסקה בעקבות מאורעות תרפ"ט.1930/1931הופסקההליגה התקיימה במשך כ-4–9 מחזורים. לאחר מכן עקב פרסום הספר הלבן שני, נוצרה מתיחות בין תושבי האזור לבין המשטר הבריטי ולכן נאסר על הקבוצות הבריטיות לשחק אל מול הקבוצות העבריות ועל כן המשחקים הופסקו מעט לאחר מכן על ידי ההתאחדות. ניסיון להמשיך את הליגה עם הקבוצות העבריות בלבד לא צלח, והליגה נזנחה.1931/1932המשטרה הבריטיתהליגה לא הסתיימה עד המחזור האחרון עקב ביטול מספר משחקים, אך לקבוצה הבריטית היה מספיק ניצחונות והיא זכתה באליפות ארץ ישראל הראשונה בתולדות הכדורגל הארץ ישראלי.1932/1933לא נערכה–1933/1934הפועל תל אביב (1)הפועל תל אביב היא הקבוצה העברית הראשונה שזכתה באליפות ארצישראלית. בנוסף היא ניצחה את כל משחקי הליגה שלה עם 14 מתוך 14 ניצחונות (100% הצלחה) והקבוצה היחידה עד היום שעשתה זאת בליגה בארץ ישראל ובישראל. הייתה זו גם הליגה הראשונה שהגיעה לסיומה.1934/1935הפועל תל אביב (2) בעונה זו העונה הסדירה הופסקה כאשר קבוצת הפועל תל אביב הייתה במקום הראשון ועל כן הוכרזה כאלופה השנוייה במחלוקת. הכרזה זו הפכה לרשמית ומצוייה עד היום ברשימות ההתאחדות כנכונה, למרות שהליגה לא הגיעה לסיומה המלא.1935/1936מכבי תל אביב (1)תואר האליפות הראשון בו זכתה קבוצת מכבי תל אביב.1937מכבי תל אביב (2)–1938הפועל תל אביב (3)–1939מכבי תל אביב (3) בעונה זו התקיימו ליגות אזוריות, האלופה במחוז תל אביב מוכרת כאלופת הליגה הארץ ישראלית.1940הפועל תל אביב (4) בעונה זו התקיימו ליגות אזוריות, האלופה במחוז תל אביב מוכרת כאלופת הליגה הארץ ישראלית.1940/1941לא נערכה–1941/1942מכבי תל אביב (4)–1942/1943לא הושלמהבעונת 1942/43, נערכו ליגות מחוזיות בחיפה, ירושלים ובתל אביב, מנצחות ליגות אלה היו משחקות על התואר הלאומי, אך הליגה החיפאית לא הושלמה והמשחק בין אלופת תל אביב לאלופת ירושלים לא נערך בשל סירובה של מכבי חשמונאים ירושלים לשחק נגד מכבי תל אביב. אומנם בעיתונות הוכרזה מכבי תל אביב כאלופת העונה, עם זאת, תואר זה אינו מוכר כיום - לא על ידי מכבי עצמה ולא על ידי ההתאחדות.1943/1944הפועל תל אביב (5)–1944/1945לא נערכה אליפות ארציתנערכו שתי אליפויות אזוריות כאשר בית"ר תל אביב סיימה במקום הראשון באליפות מחוז דרום, בעוד הפועל תל אביב זכתה באליפות מחוז צפון.
נקבע מראש שהאליפות תוכרע במשחק בין אלופת מחוז דרום לאלופת מחוז צפון. משחק זה לא התקיים מעולם ולא הוכרזה אלופה.1945/1946לא נערכה–1946/1947מכבי תל אביב (5)–1947/1948האליפות לא הושלמהA Break in League Play Aspaklaria Shel HaSport (The Sport Mirror), 11 January 1948, p. 1, col. 6 העונה לא הושלמה עקב פרוץ מלחמת העצמאות. היה ניסיון להקים "ליגת חירום" אך גם הוא כשל והעונה נזנחה.1948/1949לא נערכהעקב מלחמת העצמאות העונה נדחתה. העונה הבאה התקיימה תחת מדינת ישראל בתור "הליגה הישראלית" ב-1950.

סטטיסטיקה
 זוכה מספר תארים שנות זכייה הפועל תל אביב 5 1934, 1935, 1938, 1940, 1944 מכבי תל אביב 5 1936, 1937, 1939, 1942, 1947 מכבי חשמונאים ירושלים 1 1928 המשטרה הבריטית 1 1931

ראו גם
 כדורגל בישראל
 ליגת העל בכדורגל
 ליגה א' (כדורגל)

לקריאה נוספת
עומר עינב, עומדים בשער: כדורגל ויחסי יהודים וערבים בא"י–פלסטין, 1917–1948, הוצאת עם עובד, תשפ"ב 2022

הערות שוליים

קטגוריה:היישוב: כדורגל
קטגוריה:המנדט הבריטי: היסטוריה